Diari Oficial de la Generalitat Valenciana


Sumari del DOGV 6714, del 15-02-2012 (2012/1323)

RESOLUCIÓ de 23 de gener de 2012, de la Conselleria de Presidència, per la qual s'aprova en l'Ajuntament d'Aldaia, la classificació en classe segona del lloc de treball de viceintervenció i la classificació en classe tercera del lloc d'oficial major.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6714

Data del DOGV
:   15-02-2012

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2012/1323


Data del document
:   23-01-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 23 de gener de 2012, de la Conselleria de Presidència, per la qual s'aprova en l'Ajuntament d'Aldaia, la classificació en classe segona del lloc de treball de viceintervenció i la classificació en classe tercera del lloc d'oficial major. [2012/1323]  
El Ple de l'Ajuntament d'Aldaia, en sessió realitzada el dia 27 de desembre de 2011, va acordar modificar la plantilla municipal i el catàleg de llocs de treball, amb la creació dels llocs de treball de viceinterventor i oficial major per a l'exercici de funcions de col·laboració.  
  
En el mateix acord plenari se sol·licita a esta Conselleria de Presidència la classificació del lloc de viceinterventor en classe segona, i la seua provisió està reservada a funcionaris amb habilitació de caràcter estatal de la subescala d'Intervenció Tresoreria, categoria d'entrada.  
  
Així mateix, se sol·licita la classificació del lloc d'oficial major en classe tercera, i la seua provisió està reservada a funcionaris amb habilitació de caràcter estatal de la subescala de Secretaria Intervenció.  
Consta en l'expedient certificació expedida per la secretaria general de la corporació acreditativa de la modificació de la plantilla, i la seua publicació en el Butlletí Oficial de la Província, núm. 310 de 30 de desembre de 2011.  
Vist el que disposa l'article 169 de la Llei 8/2010, de 23 de juny, de la Generalitat, de Règim Local de la Comunitat Valenciana, segons el qual, les entitats locals podran crear discrecionalment llocs de treball de col·laboració reservats a personal funcionari amb habilitació de caràcter estatal de la subescala i categoria que siga procedent per a l'exercici de funcions de col·laboració als llocs de secretaria, intervenció o tresoreria.  
De conformitat amb el que disposa la disposició transitòria sèptima de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional 2a del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
  
En virtut d'això, i fent ús de les competències atribuïdes per l'article 164.1 de la Llei de 23 de juny, de la Generalitat, de Règim Local de la Comunitat Valenciana; i els articles 2.2 a) i 6.2 del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat relatives als funcionaris amb habilitació de caràcter estatal, resolc:  
I. Classificar el lloc de treball de viceinterventor de l'Ajuntament d'Aldaia en classe segona, i la seua provisió està reservada a funcionaris amb habilitació de caràcter estatal pertanyents a la subescala d'Intervenció Tresoreria, categoria d'entrada.  
II. Classificar el lloc de treball d'oficial major de l'Ajuntament d'Aldaia en classe tercera, i la seua provisió està reservada a funcionaris amb habilitació de caràcter estatal pertanyents a la subescala de Secretaria Intervenció.  
Contra esta resolució, que posa fi a la via administrativa, de conformitat amb el que establix l'article 109 c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del Jutjat Contenciós Administratiu en la circumscripció del qual tinga el demandant el seu domicili, en el termini de dos mesos comptats a partir de l'endemà de la publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que l'interessat siga una administració pública no es pot interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, i ha de requerir prèviament perquè s'anul'le o revoque el present acte, en el termini de dos mesos comptats des de l'endemà de publicació en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, al no ser substitutiu del règim de recursos en via administrativa.  
  
Tot això sense perjuí que els interessats puguen exercitar qualsevol altra via que estimen oportuna.  
  
València, 23 de gener de 2012.- El conseller de Presidència: José Ciscar Bolufer.